แนวโน้มดัชนีเช้าลุ้นรีบาวน์
นักวิเคราะห์ฯคาดตลาดหุ้นไทยเช้านี้ยังผันผวน แต่ก็มีโอกาสที่จะรีบาวน์ให้แนวรับ 1,020 และ 1,015 จุด แนวต้าน 1,040 จุด
26 ส.ค. 2554

นักวิเคราะห์ฯคาดตลาดหุ้นไทยเช้านี้ยังผันผวน แต่ก็มีโอกาสที่จะรีบาวน์ให้แนวรับ 1,020 และ 1,015 จุด แนวต้าน 1,040 จุด          นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้ยังมีความผันผวน อย่างไรก็ตามมองว่าดัชนีฯปรับตัวลงมามากแล้วเกือบ 10%  ตั้งแต่ช่วงต้นเดือนที่ผ่านมา ทำให้ Downside เริ่มเหลือน้อยลง จึงมองว่าตลาดฯเช้านี้มีโอกาสที่จะรีบาวน์ได้ แม้เมื่อคืนนี้ดาวโจนส์จะปรับตัวลงกว่า 170 จุด แต่มองว่าความสัมพันธ์ระหว่างดาวโจนส์รวมถึงตลาดหุ้นยุโรปขณะนี้ไม่มีนัยยะต่อตลาดหุ้นเอเชีย          ทั้งนี้ต้องระมัดระวังแรงขายของนักลงทุนต่างชาติที่คาดว่ายังมีออกมาอีก ซึ่งอาจทำให้ตลาดหุ้นไทยในช่วงบ่ายย่อตัวลงเมื่อช่วงหลายวันที่ผ่านมา พร้อมให้แนวรับ 1,020 และ 1,015 จุด แนวต้าน 1,040 จุด